**Lindi Lasteaia-Algkooli Vikerkaarerühma lastevanemate koosoleku protokoll**

Toimumisaeg: 04.09.2023.a., kell 17.00 – 18.30

Toimumiskoht: Lindi Lasteaed – Algkool, Vikerkaarerühm

Koosoleku juhatajad: Eve Naudi ja Marianne Lahe

Koosolekul osalesid: nimekiri lisatud protokollile

Koosoleku protokollija: Eve Naudi

**Päevakord:**

1. Direktriss Ulla Orgussaare sõnavõtt
2. Töökorraldus 2023/2024 õppeaastal
3. Hoolekogu liikme valimine
4. Üritused lasteaias
5. Ettepanekud/küsimused

**Kuulati/otsustati:**

1. **Direktriss Ulla Orgussaare sõnavõtt**
   1. Õpetajate koosseisu tutvustamine lapsevanematele. Vikerkaarerühma õpetajateks on sellest aastast Marjanne Lahe, Eve Naudi ja õpetaja abi Kärt Jürgens. Lapsi selles rühmas nimekirjas on hetkel 19 kuid võib kokku olla 20 last. Hetkel on veel üks vaba koht. Kuid tõenäoliselt tõstetakse jaanuari kuus 1 laps üle Päikeserühmast Vikerkaarerühma.
   2. Jaanuari kuus vaadatakse üle meie lasteaia söögirahade summad. Elu ja toidulaud on läinud kallimaks, nii ka meie majas. Lihtsalt selle olemasoleva söögirahaga ei pruugi varsti enam hakkama saada.
   3. 22.septembril tähistame Pärnu Muuseumis, kell 16.00-18.00, oma maja kollektiiviga õppeaasta algust ning õpetajatepäeva. Seoses sellega, palus Ulla Orgussaar kõigil lastevanematel oma lapsele/lastele lasteaeda järele tulla hiljemalt kella 15.45, et kõik meie maja õpetajad jõuaksid õigeaegselt Pärnu Muuseumisse planeeritud üritusele.
2. **Töökorraldus 2023/2024 õppeaastal**

**Eve ja Marjanne:**

* 1. Õpetajate ja lastevanemate tutvustusring. Õpetajad ja lapsevanemad tutvustasid end üksteisele ja vanem ütles oma Vikerkaarerühmas käiva lapse nime. Et saaksime paremini tuttavamaks.
  2. Kordasime üle tähtsamad punktid, kodukorra ja igapäevategevuste info.
  3. Lasteaia lahtiolekuaeg on 7.00-18.30. Lapse palume lasteaeda tuua kell 8.15, järele ootame lapsevanemat hiljemalt kell 18.15. Vanem annab isiklikult lapse õpetajale üle ja järgi tulles võtab õpetajaga kontakti ja teavitab lapse koju viimisest.
  4. Lapsevanem on kohustatud teavitama rühmaõpetajat, kui lapsele on järgi tulemas mõni teine perekonnaliige või tuttav. Kui laps on lasteaiast üle antud siis edasine vastutus lapse heaolu ja turvalisuse eest lasub lapsevanemal.
  5. Hommikul enne rühma tulemist peske koos lapsega tema käed hoolikalt seebiga puhtaks.
  6. Lapsevanemad ei sisene rühmaruumidesse välisjalanõudes vaid võtavad jalanõud ees koridoris ära.
  7. Lapsevanem jälgib koos lapsega, et tema riidekapp oleks korras, vajadusel suunake last riidekappi korrastama. Riidekastide kohta käib sama põhimõte. Riidekaste palume korrastada kord nädalas kindlasti ja mustad riided viia koju pessu. Kontrollida varuriiete olemasolu.
  8. Vihmariided ja kummikud võiksid olla lasteaias igapäevaselt. Müts peab olema lapsel peas, tugevate tuulte või päikese kaitseks.
  9. Võimlemisriieteks toas on T-särk ja lühikesed püksid ning saalis oleme paljajalu. Õue läheme võimlema dressides ja jalas on mugavad sportimisjalanõud nagu botased.
  10. Jalanõudele ning riietele kirjutage sisse nimed, et teaksime kellele mingi ese kuulub.
  11. Lapsel on kamm või juuksehari kapis vajalik. Tüdrukutele, kellel on pikad juuksed, palume kappi tuua ka juuksekummid.
  12. Sisejalatsid ei tohi teha põrandale tumedaid triipe, väga hea oleks kui jalanõu oleks heleda tallaga.
  13. Autosid palume lastevanematel parkida selleks ettenähtud kohta, autoparklasse. Tee ääres parkimine on ohtlik, eriti teed ületavale lapsele.
  14. Lapsele lasteaeda tuua joogipudel, millest ta saab vett juua õuesoleku ajal ning peale liikumistegevust. Rühmas vee joomiseks on lastel plastiktopsid. Lapsevanem jälgib joogipudeli puhtust ja viib pudeli koju pessu.
  15. Lapsevanem toob iga oma lapse kohta 1 karbi ja 1 paki /10pakki pakis/ salvrätte rühmaõpetaja kätte. Salvrätte kasutavad lapsed suu ja nina pühkimiseks.
  16. Kodust palume lapsele mitte kaasa anda mänguasju. Meie rühmas mänguasjapäeva ei toimu. Küll aga laps võib kaasa lasteaeda võtta kaisukaru, mille võtab magades kaissu.
  17. Ootame kõikide rühmalaste perekonnapilte, võite pildi lasteaeda tuua fotona või saata Eliisi keskkonda. Teeme piltidest lastele perekonna seina.
  18. Eliisi keskkonda on vajalik laste puudumiste märkimine hiljemalt kella 7.00 hommikuks. Kui märgite lapse puuduma hiljem, läheb toidupäev kirja ja see on nagu ettetteatamata puudumine. Märkige puudumise põhjus selgitusse, eriti siis kui lapsel on mingi haigus, et teaksime teisi lapsevanemaid teavitada ja rühmas lapsi jälgida. Nohust last tuleb ravida kodus. Usaldage ja kuulake õpetajat, kui ta ütleb, et teie laps vajab kodust ravi siis võimaldage lapsele seda. Haigena ei ole lapsel suures seltskonnas hea olla ja enesetunne kipub kiiremini nõrgenema.
  19. Jälgige samuti Eliisi keskkonnas kalendrit, kuhu märgime tulevased üritused ja kogu informatsiooni nende kohta. Rühma garderoobi stendile paneme samuti kalendri, kus on üritused kirjas.
  20. Eliisi keskkonnas on lapsevanemal vajalik lisada nõusolek oma lapse kohta (mittenõustumise korral andke sellest rühmaõpetajale teada):
* luban oma lapsest tehtud pilte ja videoid avalikustada Lindi Lasteaed-Algkooli kodulehel, vallalehes, infostendil ning sotsiaalmeedias;
* luban oma lapsel lahkuda Lindi Lasteaed-Algkooli territooriumilt koos õpetajaga õppetegevuse eesmärgil;
* kinnitan, et minu laps on terve ning luban tal osaleda toidukäitlemise ja toiduvalmistamise protsessis.
  1. Jälgige oma lapse hügieeni.
  2. Lapsed tõstavad omale ise toitu ette, toovad nõud ära ja harjutavad söögiriistadega sööma. Lubage ka kodudes võimalikult palju lapsel ise toimetada; riietuda, peput pühkida, sööki teha/tõsta, tube koristada jne. Siis laps areneb ja saab eduelamuse kui ta saab ise hakkama. Toetage ja suunake lapse arengut. See kõik on lapse arengus väga vajalik.
  3. Huviringid alustavad meie majas oktoobri kuust. Flycrossing ja lauluring. Anname jooksvalt sellekohast informatsiooni siis kui info on meieni jõudnud.

2.24 Huviring SEPPS on avaldanud soovi tulla 3-6 aastastele lastele läbi viima spordiringi. Ka eelmisel aastal oli neil selline soov, kuid siis ei leidnud nad ringile juhendajat. Kui sellel aastal on neil meie lasteaiale juhendaja olemas, siis palume tulla tegema näidistreeningut.

2.25 Õpetaja Anne Paiste juhendamisel hakkab alates oktoobrist toimuma lauluring. Toimumise kellaaeg on 16:00, nädalapäev on veel lahtine. Lauluring on tasuta. Soovijatel palume rühmaõpetajale teada anda.

2.26 Jalgrattapäev on meie rühmal teisipäev. Kiiver on rattasõidu jaoks vajalik.

Liikumine õpetaja Kristel Närepi juhtimisel toimub esmaspäeviti ja neljapäeviti ning laulmine koos õpetaja Anne Paistega on teisipäeval ja neljapäeval. Liikumistegevus võib päeviti nihkuda aga siis annab õpetaja Kirstel Närep sellest õpetajatele teada.

2.27 Rohu andmine lapsele lasteaias ei ole lubatud. Kui lapsel esineb allerigiat või toidutalumatust siis on lasteaeda vajalik tuua sellekohane arstitõend.

2.28 Koolivaheajal planeeritud õppetegevust ei toimu. Küll aga kordame lastega juba õpitut ja mängime vabalt valitud mänge.

2.29 Võimaluse korral võimaldage lapsele vaba päeva, et laps saaks suurest rühmaseltskonnast puhata ja aega veeta koos oma perekonnaliikmetega. Sest enamus päevi veedab ta siiski ju lasteaias ilma oma vanemate ja lähedasteta. Ema ja isa on lapsele kõige tähtsamad.

2.30 Meie majas töötavad veel logopeed Õie Tornius ja Pärnu õppenõustamiskeskuse eripedagood Helen Nõmm. Aeg ajalt käivad nad meie lapsi jälgimas, vajadusel kontakteeruvad nad lapsevanematega ja suhtlevad rühmaõpetajate ja lastega. Oma tähelepanekud edastavad nad isiklikult lapsevanemale, andes oma visiitkaardi õpetajale, kes edastab selle vanemale.

3. **Lastevanemate esindaja valimine hoolekokku:**

Lapsevanemate esindajaks valiti Silvia Pajus ning tema abiliseks Alis Siimann.

4. **Üritused lasteaias**

4.1 20.09 Tuleb meie majja külla varju teater etendusega „ Sõber“. Pilet on 3.- mille palume tuua rühmaõpetaja kätte hiljemalt 20.09 septembri hommikuks.

4.2 Suurem üritus on „sügise sünnipäeva“ tähistamine Lindi rabas. Üritus toimub 21. septembril. Lasteaia juurest sõidame välja kell 10.00. Üritusele on oodatud ka emad-isad, vanaemad-vanaisad, tädid ja onud! Kindlasti vajame abi laste transportimisel Lindi rappa ja tagasi.

4.3 Jõulupeo mõte sellel aastal on Kurgja Talumuuseum. Sinna lähevad Vikerkaarerühm ja Pilvekeserühm koos lastevanematega, kes kaasa muidugi soovib minna. Lapsevanema kaasa tulek ei ole kohustuslik. Lapsevanematele meeldis see mõte.

4.4 Lapsevanemad otsustasid, et sellel aastal päkapikud lasteaias ei käi. Piisab sellest kui päkapikud käivad kodudes.

4.5 Lastevanemate ühisel nõusolekul on võimalik igal lapsevanemal oma lapse kohta tuua kogumisümbrikusse raha, mida kasutame sihtotstarbeliselt iga lapse kohta eraldi. Raha kasutatakse nt. teatripileti soetamisel, jõulupeo jaoks või väljasõitude tasumiseks. Raha toomine ümbrikusse ei ole kohustuslik vaid vabatahtlik.

5. **Ettepanekud/ küsimused**

5.1 Õpetajatel tekkis mõte muretseda rühma tipitelk, kus laps saaks olla üksinda vaikses keskkonnas. Miks mitte panna kõrvaklapid pähe ja eraldada ennast lärmist ja vaadata rahulikult raamatut. Selleks küsiti lapsevanematelt, kas kellegil äkki ei seisa kodus kasutust vajavat tipitelki.

Ettepanek; Lapsevanem tegi ettepaneku, et rühma laste vanemad annetavad tipitelgi jaoks raha ja kingivad telgi meile õppeaasta alguse (sügise) kingitusena. Jäi kokkulepe, et õpetaja Kärt valmistab plakati ja muretseb korjanduskasti ning see kast jääb meie rühma garderoobi, kuhu iga lapsevanem saab vastavalt oma soovile raha panna.

* 1. Lapsevanem tegi ettepaneku, et üritused võiksid olla reedeti, siis oleks ehk võimalik vanemal pikema etteteatamisega reedene päev ürituse raames vabaks võtta või juba töötunnid ette teha, et üritusele jõuaks.

Õpetajad põhjendasid, et majasiseste üritusteks on valitud neljapäevad just selle pärast, et reedeti on vähem osavõtjaid ( pered sõidavad reisile või on perekesksed üritused) siis on inimesed juba oma mõtetega nädalavahetuses ja üritusele ei jõuta.

Protokollija / digitaalselt allkirjastatud/

Eve Naudi 07.09.2023